stanford-oval/wikipedia huggingface dataset:
פרוט (נהר)

| --- | --- |

נהר פרוט ליד הוברלה באוקראינה
 מידע כללי
 אורך:  953 ק"מ
 ספיקה ממוצעת:  121 מ"ק לשנייה 
 אגן ניקוז:  27,500 קמ"ר
 מוצא:  הרי הקרפטים
 יובלים:  Cheremosh River, Badu River, Soloneț River, Bohotin River, Chineja River, Cerchezoaia River, Corogea River, Volovăț River, Cozmești River, Moșna River, Hertsa, Cornești River, Pruteț River, Rădăuți River, Horincea River, Oancea River, Lopatnic, Isnovăț River, Vilia, Sărata, Prut, Racovăț, Ghireni River, Camenca (Prut), Lăpușna, Poiana River, Berza Veche River, Râioasa River, Stoeneasa River, Bașeu River, Elan River, Hlynytsia, Rybnytsya, Derelui, Pshemyska, Prutets, Lubizhnya, ז'יז'יה, Pistynka, Ciuhur, Larga, Prut (Briceni), Cherlena, Rokytna, Larga, Prut (Cantemir), Rynhach, Sovytsia, Chorniava, Shubranets, Sovytsia, בפסקה זו 10 רשומות נוספות שטרם תורגמו 
 שפך:  דנובה 
 מדינות באגן הניקוז:  אוקראינה, מולדובה, רומניה 
 
 אגן הניקוז של נהר פרוט
 
נהר פרוט (באוקראינית וברוסית: Прут; בפולנית וברומנית: Prut) נובע ממורדותיו המזרחיים של הר הוברלה בהרי הקרפטים (ליתר דיוק מ"הקרפטים המיוערים"), ההר הגבוה ביותר בתחום אוקראינה. הנהר זורם מזרחה ובחלק גדול ממסלולו דרום-מזרחה. בהמשכו מהווה הנהר את קו הגבול שבין רומניה לרפובליקת מולדובה, ולבסוף הוא נכנס לתוך רומניה גופא ונשפך לתוך הדנובה באזור העיר גאלאץ. בדלתה שלו נמצא האי פרוט, המכונה גם "אוסטרוב פרוט". אגן נהר פרוט, בהיותו אגן חוצה גבולות, נמצא בשטחן של שלוש מדינות: 28% במולדובה, 33% באוקראינה, ו-39% ברומניה.
אורכו של הנהר 953 קילומטרים. יש אזורים לאורכו הניתנים למעבר כלי שיט. בחורף, כשמימיו קופאים, ניתן לחצותו ברגל.
הערות שוליים

↑  Prut Basin, Environmental Protection of International River Basins
| --- | --- |
בקרת זהויות :  NLI: 987007553768505171  GND: 4224359-2  LCCN: sh86003886  NARA: 10038850  NKC: ge769294 
ערך זה הוא קצרמרבנושא נהרות ונחלים ובנושא גאוגרפיה של אירופה. אתם מוזמנים לתרום לוויקיפדיה ו.
פלורנס הנדרסון

| --- | --- |

הנדרסון, מאי 2010
 לידה:  14 בפברואר 1934 דייל, ארצות הברית 
 פטירה:  24 בנובמבר 2016 (בגיל 82) מרכז רפואי סידרס-סייניי, ארצות הברית 
 מקום קבורה:  בית הקברות ווסטווד וילג' 
 שם לידה:  Florence Agnes Henderson 
 מדינה:  ארצות הברית 
 תקופת הפעילות:  1952–2016 (כ־64 שנים)
 מקום לימודים:  האקדמיה האמריקאית לאמנויות הדרמה (1953)  Owensboro Catholic High School 
 מספר צאצאים:  4 
 פרסים והוקרה:  פרס TV Land  כוכב בשדרת הכוכבים בהוליווד 
 http://www.flohome.com/index2.htm
 פרופיל ב-IMDb
 
פלורנס אגנס הנדרסון (באנגלית: Florence Agnes Henderson;‏ 14 בפברואר 1934 – 24 בנובמבר 2016) הייתה שחקנית וזמרת אמריקאית שהקריירה שלה נמשכה שישה עשורים. היא זכורה בעיקר מהופעתה בתפקיד קרול בריידי בקומדיית המצבים "חבורת בריידי" של רשת ABC בה כיכבה מ-1969 עד 1974 יחד עם רוברט ריד. הנדרסון שיחקה גם בסרטי קולנוע ועל במת התיאטרון, וגם הנחתה תוכניות בישול ותוכניות בידור בטלוויזיה. הנדרסון השתתפה בתוכניות טלוויזיה רבות, שעשועונים, תוכניות אירוח ותוכניות מציאות, הן כחברת פאנל והן כמתמודדת. היא התמודדה ב-2010 בתוכנית "רוקדים עם כוכבים (ארצות הברית)". הנדרסון הנחתה תוכנית אירוח משלה "המופע של פלורנס הנדרסון" ותוכנית בישול "מי מבשל עם פלורנס הנדרסון" ברשת "Retirement Living TV" אותה הגישה עד מותה בגיל 82.
ביוגרפיה

הנדרסון נולדה ביום ולנטיין 1934 בדייל שבאינדיאנה. היא הייתה הצעירה במשפחה בת עשרה ילדים. בתקופת השפל הגדול אמה לימדה אותה לשיר רפרטואר של כחמישים שירים. כשהייתה בת 12 החלה לשיר בחנויות מכולת מקומיות.
ב-1951 סיימה הנדרסון ללמוד לתואר באקדמיית סנט פרנסיס באוונסבורו שבקנטקי. אחר כך נרשמה לאקדמיה האמריקאית לאמנויות הדרמה בניו יורק.
ביוגרפיה > חיים אישיים

ב-1956 התחתנה הנדרסון עם אירה ברנשטיין. בני הזוג התגרשו ב-1985. נולדו להם ארבעה ילדים. ב-1987 נישאה הנדרסון לד"ר ג'ון ג'ורג' קאפאס שנפטר ב-2002.
הנדרסון נפטרה ב-24 בנובמבר 2016 בבית חולים בלוס אנג'לס ביל 82. יום לפני כן אושפזה בבית חולים ומתה מאי-ספיקת לב. היא נקברה בבית הקברות ווסטווד וילג' ממוריאל פארק בלוס אנג'לס.
תפקידים בתיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 1949 | קרוסל | Carousel | קרי פפרידג' |  |
| 1952 |  | Wish You Were Here | הנערה החדשה |  |
| 1952 | אוקלהומה! | Oklahoma! | לאורי |  |
| 1953 |  | The Great Waltz | רסי |  |
| 1954 | פאני | Fanny | פאני |  |
| 1961–1962, 1968, 1978 | צלילי המוזיקה | The Sound of Music | מריה ריינר |  |
| 1963–1964 |  | The Girl Who Came to Supper | מרי מורגן |  |
| 1965 | המלך ואני | The King and I | אנה |  |
| 1967 | דרום פסיפיק | South Pacific | נלי פורבוש |  |
| 1974, 1981 | אנני אוקלי אשת לפידות | Annie Get Your Gun | אנני אוקלי |  |
פסל ויקיפדיה

| --- | --- |
פסל ויקיפדיה
 מידע כללי
 פַּסל:  מירן חקוביאן
 תאריך יצירה:  22 באוקטובר 2014
 טכניקה וחומרים:  פיברגלס ושרף סינתטי
 ממדים בס"מ
 אורך:  170 ס״מ 
 רוחב:  60 ס״מ 
 גובה:  250 ס״מ 
 נתונים על היצירה
 מיקום:  סלוביצה שבפולין
 קואורדינטות:  52°20′57.5″N 14°33′37.3″E﻿ / ﻿52.349306°N 14.560361°E﻿ / 52.349306; 14.560361
 
פסל ויקיפדיה הוא המונומנט הראשון בעולם לוויקיפדיה שנמצא בסלוביצה שבפולין. הפסל עוצב על ידי הפסל הארמני מירן חקוביאן כאות הוקרה לקהילת ויקיפדיה, והוא בבעלות הגמינה של סלוביצה שמימנה אותו בעלות של 14,000 דולר.
הפסל, העשוי מפיברגלס ומשרף סינתטי, מציג ארבע דמויות אנושיות (שני גברים ושתי נשים) התומכות יחדיו בגלובוס ויקיפדיה. הגלובוס מורכב מחלקי פאזל אולם חלק מחלקי הפאזל חסרים - זאת כסמל ליצירת מאגר מכלול הידע האנושי שלעולם לא יושלם עד הסוף. הרעיון ליצירת פסל ויקיפדיה הוצע בשנת 2010 על ידי איש אקדמיה בפולין. חברי קרן ויקיפדיה הפולנית טענו כי הם מקווים שהפסל יעלה את המודעות לאתר ויקיפדיה ויעודד את הציבור להצטרף אליו. לילה טרטיקוב, מנכ"לית קרן ויקימדיה העולמית (2016-2014), הודתה לנוגעים בדבר על הכרה זו וקיוותה כי היא תשמש תזכורת לחשיבותו של הידע החופשי. פסל ויקיפדיה ממוקם בכיכר פרנקפורט שבסלוביצה, וטקס הסרת הלוט נערך ב-22 באוקטובר 2014 בנוכחות חברי קרן ויקימדיה הפולנית וקרן ויקימדיה העולמית.
גלריה

טקס הסרת הלוט
דגם מיניאטורי של פסל ויקיפדיה
טקס הסרת הלוט
טקס הסרת הלוט
הרס גלוי באצבעות האנדרטה, מצב ספטמבר 2019
ראו גם

ויקיפדיה
סמליל ויקיפדיה
עונת 2017/2018 בליגה הלאומית בכדורסל

| --- | --- |

 תאריך התחלה:  15 באוקטובר 2017 
 תאריך סיום:  22 במאי 2018 
 מספר משתתפות:  14
 זוכה:  הפועל באר שבע-בני שמעון
 מספר משחקים:  עונה סדירה: 26 מחזורים   רבע הגמר : הטוב מחמישה   חצי הגמר : הטוב מחמישה   הגמר : הטוב מחמישה   בית תחתון: חמישה משחקים בשיטת ליגה.
 השחקן המצטיין:  אנטוני פישר (הפועל באר שבע-בני שמעון)
 מלך הסלים:  סטורם וורן (הפועל באר שבע-בני שמעון)  21.89 למשחק
 מלך הריבאונדים:  איסמעיל רומרו (הפועל חיפה)  12.87 למשחק
 מלך האסיסטים:  ורנון טיל (מכבי הוד השרון)  8.13 למשחק
 http://ibasketball.co.il/league/4039
 → 2016/20172018/2019 ←
 
עונת 2018/2017 בליגה הלאומית בכדורסל היא העונה ה-52 של הליגה השנייה בחשיבותה בכדורסל בישראל.
קבוצות

| קבוצה | עיר | אולם ביתי | מושבים |
| --- | --- | --- | --- |
| הפועל חיפה | חיפה | היכל הספורט רוממה | 5,000 |
| הפועל באר שבע-בני שמעון | באר שבע ומועצה אזורית בני שמעון | אולם הקונכייה | 3,000 |
| הפועל גליל/ק.שמונה | מ. א. גליל עליון וקריית שמונה | הפיס כפר בלום | 2,200 |
| מכבי רעננה | רעננה | מטרווסט | 1,850 |
| הפועל רמת גן/גבעתיים | רמת גן וגבעתיים | אולם זיסמן | 1,400 |
| אליצור קריית אתא | קריית אתא | אולם חדש רמז | 1,000 |
| הפועל עפולה | עפולה | אולם עירוני עפולה עלית | 1,000 |
| אליצור יבנה | יבנה | רלף קליין | 1000 |
| הפועל מגדל העמק/יזרעאל | מגדל העמק ומועצה אזורית עמק יזרעאל | אולם יערת העמק | 900 |
| מכבי קריית מוצקין | קריית מוצקין | אולם גושן | 750 |
| הפועל כפר סבא | כפר סבא | אולם היובל כפר סבא | 680 |
| מכבי רחובות | רחובות | אולם קציר | 500 |
| מכבי הוד השרון | הוד השרון | אולם עתידים | 400 |
| מכבי קריית גת | קריית גת | אולם אלון | 350 |
שינויי מאמנים

| קבוצה | מאמן יוצא | סיבת עזיבה | תאריך עזיבה | מאמן נכנס | תאריך המינוי |
| --- | --- | --- | --- | --- | --- |
| הפועל חיפה | שרון אברהמי | התפטר | 19 בדצמבר | נתי כהן | 21 בדצמבר |
| אליצור עירוני קריית אתא | שקד שוהם | פוטר | 21 בדצמבר | שרון אברהמי | 21 בדצמבר |
| הפועל בני כפר סבא | יוסי בונן | פוטר | 24 בדצמבר | הוד בן הרצל | 24 בדצמבר |
| מכבי קריית מוצקין | יוסי שוורץ | 6 בינואר | פוטר | רועי פרל | 6 בינואר |
| הפועל עפולה | דוד אלהרר | פוטר | 30 בינואר | עמיר עוזי | 30 בינואר |
| הפועל חיפה | נתי כהן | התפטר | 9 בפברואר | שקד שוהם | 9 בפברואר |
| הפועל חיפה | שקד שוהם | התפטר | 23 בפברואר | דוד אלהרר | 25 בפברואר |
| אליצור יבנה | אוהד יתום | התפטר | 21 במרץ | יצחק אפטקר | 22 במרץ |
| הפועל חיפה | דוד אלהרר | פוטר | 12 באפריל | איתי לוי | 13 באפריל |
טבלת הליגה > עונה סדירה

|  | קבוצה | משחקים | ניצחונות | הפסדים | זכות | חובה | הפרש |
| --- | --- | --- | --- | --- | --- | --- | --- |
| 1. | מכבי קריית גת | 26 | 19 | 7 | 2283 | 2182 | 101 |
| 2. | עירוני קריית אתא | 26 | 18 | 8 | 2285 | 2146 | 139 |
| 3. | הפועל באר שבע-בני שמעון | 26 | 18 | 8 | 2221 | 2131 | 90 |
| 4. | מכבי רחובות | 26 | 18 | 8 | 2140 | 1991 | 149 |
| 5. | מכבי רעננה | 26 | 18 | 8 | 2240 | 2124 | 116 |
| 6. | הפועל גליל עליון/קריית שמונה | 26 | 14 | 12 | 2208 | 2094 | 114 |
| 7. | הפועל רמת גן/גבעתיים | 26 | 12 | 14 | 2155 | 2143 | 12 |
| 8. | הפועל כפר סבא | 26 | 11 | 15 | 2000 | 2108 | -108 |
| 9. | מכבי קריית מוצקין | 26 | 11 | 15 | 2077 | 2176 | -99 |
| 10. | אליצור יבנה | 26 | 10 | 16 | 2156 | 2222 | -66 |
| 11. | הפועל חיפה | 26 | 9 | 17 | 2052 | 2131 | -79 |
| 12. | הפועל עפולה | 26 | 9 | 17 | 2144 | 2206 | -62 |
| 13. | מכבי הוד השרון | 26 | 9 | 17 | 2174 | 2305 | -131 |
| 14. | הפועל מגדל העמק/יזרעאל | 26 | 6 | 20 | 2152 | 2328 | -176 |
פלייאוף עליון

8 הקבוצות שהעפילו משלב העונה הסדירה מתמודדות בסדרות לפי דירוגן בסיום העונה הסדירה (מקום ראשון נגד מקום שמיני, מקום שני נגד מקום שביעי, מקום שלישי נגד מקום שישי ומקום רביעי נגד מקום חמישי). המדורגת גבוה יותר תארח את המשחק הראשון, השלישי והחמישי (במידת הצורך). המדורגת נמוך יותר תארח את המשחק השני והרביעי (במידת הצורך).
| קבוצה 1 | תוצאה בסדרה | קבוצה 2 | משחק ראשון | משחק שני | משחק שלישי |  |
| --- | --- | --- | --- | --- | --- | --- |
| מכבי קריית גת | 1-2 | הפועל כפר סבא | 85:96 | 77:72 | 73:104 |  |
| אליצור קריית אתא' | 2-1 | הפועל רמת גן-גבעתיים | 85:89 | 82:80 | 80:73 |  |
| הפועל באר שבע-בני שמעון | 1-2 | הפועל גליל עליון-קריית שמונה | 73:83 | 74:72 | 72:94 |  |
| מכבי רחובות | 1-2 | מכבי רעננה | 68:77 | 79:64 | 76:88 |  |
פלייאוף עליון > חצי גמר

| קבוצה 1 | תוצאה בסדרה | קבוצה 2 | משחק ראשון | משחק שני | משחק שלישי | משחק רביעי | משחק חמישי |  |
| --- | --- | --- | --- | --- | --- | --- | --- | --- |
| מכבי קריית גת | 0-3 | מכבי רחובות | 65:71 | 66:70 | 75:80 |  |  |  |
| הפועל באר שבע-בני שמעון | 2-3 | הפועל רמת גן-גבעתיים | 66:77 | 78:60 | 73:78 | 75:55 | 65:92 |  |
פלייאוף עליון > גמר

| קבוצה 1 | תוצאה בסדרה | קבוצה 2 | משחק ראשון | משחק שני | משחק שלישי | משחק רביעי | משחק חמישי |
| --- | --- | --- | --- | --- | --- | --- | --- |
| מכבי קריית גת | 3-0 | הפועל באר שבע-בני שמעון | 78:75 | 87:83 | 80:68 |  |  |
פלייאוף תחתון

ששת הקבוצת שסיימו את הליגה במקומות 14-9 יתמודדו בסיבוב פנימי אחד בשיטת ליגה הכולל חמישה משחקים לכל קבוצה, כאשר הניקוד נמשך מהליגה הסדירה, הקבוצות שסיימו במקומות 11-9 זוכות לארח שלושה משחקי בית.
בסיום הסבב הקבוצות שסיימו במקומות ה-5 וה-6 בבית התחתון יורדות לליגה הארצית.
|  | קבוצה | משחקים | ניצחונות | הפסדים | זכות | חובה | הפרש |
| --- | --- | --- | --- | --- | --- | --- | --- |
| 1. | אליצור יבנה | 31 | 14 | 17 | 2577 | 2632 | -55 |
| 2. | הפועל עפולה | 31 | 13 | 18 | 2568 | 2598 | -30 |
| 3. | מכבי הוד השרון | 31 | 12 | 19 | 2595 | 2700 | -105 |
| 4. | מכבי קריית מוצקין | 31 | 12 | 19 | 2513 | 2641 | -128 |
| 5. | הפועל חיפה* | 31 | 11 | 20 | 2429 | 2509 | -80 |
| 6. | הפועל מגדל העמק/יזרעאל | 31 | 7 | 24 | 2605 | 2820 | -215 |
הפועל חיפה נשארה בליגה עקב התפרקות מכבי קריית גת
פלר דה ליס

פלר דה ליס אור
פְלֵר דֶה לִיס (מצרפתית: Fleur de lis או Fleur de lys, בתרגום מילולי: פרח השושן) הוא דגם של צדודית פרח סימטרי בעל שלושה עלי כותרת. לסמל יוחסו משמעויות רבות שונות בארצות רבות לאורך אלפי השנים האחרונות.
מקור הסמל

דגם האיריס הסימטרי והנאה, בעל שלושת עלי הכותרת המשתפלים ושלושת עלי הכותרת הזקופים, ינק השראה ממספר מקורות אמנותיים מקבילים – אשוריים, פיניקיים, מצריים, הלניסטיים ורומיים, חלקם מהתקופה הקלאסית ואחרים קדומים עוד יותר. מקורם של הדגמים הקדומים בדימוי של פרחים או דימוי של עלים, שרק חלקם ניתנים להגדרה. הדגם של הפרח קל לעיטור, מתאים היטב למילוי שטחים, איננו בר חלוף ותוקפו לא פג עד ימינו אנו. במחקר הארכאולוגי המוטיב קיבל לעיתים כינויים נפוצים, בשמותיהם של פרחים השונים מן השושן מבחינה מורפולוגית, כגון חבצלת או לוטוס.
יהוד מדינתא, אוטונומיה יהודית בארץ ישראל תחת השלטון הפרסי, טבעה מטבעות שעוטרו בצדודית של פרח, ככל הנראה שושן צחור, שנראתה דומה מאוד לפלר דה ליס המודרני, ועל צידם השני דמות בז וכתובת יהד בכתב העברי הקדום. גם ממלכת החשמונאים טבעה מטבעות דומים. ניכר דמיון רב בין דגמי השושן הללו לבין מטבעות מיוון העתיקה, שעליהם לעיתים היה עיטור של ענף זית, או של שני אלמנטים הרלדיים היוצרים ברק, נשקו העוצמתי של זאוס.
הפלר דה ליס היה הסמל המסורתי של מלכי צרפת. המלך לואי השביעי (1137–1180) אימץ כסמלו את המגן הכחול שעליו פרחי פלר דה ליס מוזהבים (Azure semé-de-lis Or); בשלט המקורי השדה היה מכוסה כולו בפרחים קטנים רבים, שמספרם לא הוגדר. בתקופה זו התפשטה האגדה לפיה הופיע הפרח מן השמיים בהטבלתו של המלך כלוביס הראשון, כמתנה ממרים. בשנת 1376 המלך שארל החמישי קבע שמספר הפלר דה ליס על המגן יהיה שלושה. שלט זה היה סמלה של צרפת עד המהפכה הצרפתית, הוחזר ברסטורציה ובוטל סופית ב-16 בפברואר 1831 על ידי המלך לואי פיליפ. סמל הפלר דה ליס ממשיך לשמש את התנועה הלגיטימיסטית, המבקשת להשיב לצרפת את המלוכה המסורתית.
בשנים 1340–1800 טענו מלכי אנגליה (ולאחר מכן בריטניה) כי הם היורשים החוקיים לכתר הצרפתי, ומקצתם אף שלטו בחלקים מצרפת. משום כך מלכים אלו הציגו את סמל הפלר דה ליס על שלט האצולה שלהם.
הפלר דה ליס אומץ על ידי האצולה בצרפת ואף באיטליה בשל היכולת הוויזואלית שלו להציג את דרכם של האצילים, זו אשר פוסעת דרך האמצע על ידי זה שהיא דוחה את הפיתויים הן מהשמאל והן מהימין. לא פעם נצבעו עלי הפרח בצבעים אדום, כחול ולבן כאשר הלבן הוא העלה המרכזי אשר מייצג את שביל הביניים ואת דרך האמצע.
על כתפם של גנבים שנתפסו בצרפת של ימי הביניים קועקע סמל השושן כאות קלון, כדי שיקל לזהותם.
שימושים בני ימינו

גם לאחר ביטול המלוכה הצרפתית, פלר דה ליס - לרוב זהובים על רקע כחול - מופיעים בסמליהם של רבים ממחוזות וערי צרפת, בהם גם הבירה פריז. החל משנת 1948 מופיע הפלר דה ליס גם בדגל קוויבק.
פלר דה ליס אדום על רקע לבן הוא סמלה של העיר האיטלקית פירנצה.
בישראל, פלר דה ליס מופיע בסמליהן של תנועת הצופים (וכן על זה של תנועת הצופים העולמית) ותנועת "השומר הצעיר", וכן בסמליהן של יחידות סיור ומודיעין רבות ברחבי העולם (בצה"ל: אגף המודיעין, סיירת מטכ"ל, סיירת צנחנים, יחידת אגוז, יחמ"מ 869 (שחף) ועוד). כמו כן, הפלר דה ליס מופיע על גבי מטבע של שקל חדש אחד, והוא שאול ממטבע יהודה בתקופת השלטון הפרסי (המאה ה-6–ה-4 לפנה"ס).
בהיבט דתי, פלר דה ליס מסמל לעיתים את השילוש הקדוש בנצרות.
הפלר דה ליס הוא סמלה של יצרנית הגיטרות האמריקנית שכטר.
בספורט, מופיע הדגם על גבי סמלה של קבוצת הכדורגל פריז סן-ז'רמן. הפלר דה ליס הוא הלוגו של קבוצת הפוטבול האמריקאי ניו-אורלינס סיינטס.
שימושים בני ימינו > פלר דה ליס בתנועת הצופים

הפלר-דה-ליס הוא אלמנט מרכזי בסמלה של תנועת הצופים בכל העולם. הסמל נכנס לראשונה לשימוש הצופים על ידי רוברט באדן פאוול כדרגה על הזרוע לחיילים אשר הוסמכו להיות צופים במשמרת הדרגון החמישית (אנ') עליה פיקד בסוף המאה ה-19. מאוחר יותר הסמל היה בשימוש בגדודי הפרשים בכל הצבא הבריטי עד שנת 1921. בשנת 1907, באדן פאוול השתמש בתגי הפלר דה ליס במחנה הקיץ הניסיוני הראשון של תנועת הצופים ב-Brownsea Island (אנ').
בספרו "צופיות לבני הנעורים", באדן פאוול התייחס לסמל כ"ראש החץ שמראה את הצפון על מפה או מצפן" והמשיך "זהו סמל הצופים מכיוון שהוא מראה את הכיוון הנכון וכלפי מעלה... שלושת הקצוות מזכירות לנו את שלוש הנקודות של הבטחת הצופה (אנ')", החובה לאל ולמדינה, עזרה לאחרים ושמירה על חוקת הצופה.
גלריית סמלים ודגלים

סמל ממלכת צרפת בשנים 1376–1792
סמל ממלכת צרפת טרום 1376
סמל פריז
מגן סמל ספרד
סמל קנדה
סמל קוויבק
מגן סמל סנט לוסיה
סמל סן ברתלמי
מגן סמל סרביה
סמל פירנצה
שלט האצולה של אנרי, הדוכס הגדול של לוקסמבורג
סמל בוסניה והרצגובינה בשנים 1992–1998
מגן סמל ממלכת בריטניה הגדולה
שלט האצולה של האפיפיור פאולוס השישי
דגל קוויבק 
("זרוע השושנים")
דגל ניו אורלינס
סמל תנועת הצופים
סמל חיל המודיעין הישראלי
סמל תנועת הנוער "השומר הצעיר"
הערות שוליים

↑  "Johnny" Walker's Scouting Milestones Pages - The World Badge, scoutguidehistoricalsociety.com
↑  רוברט באדן פאוול, צופיות לבני הנעורים, Arthur Pearson
גב מטבע יהוד מדינתא, ועליו דגם שושן צחור
חותמו של לואי השביעי, מלך צרפת, אוחז בידו הימנית מטה פלר דה ליס
גיטרה של חברת שכטר
גב מטבע שקל חדש אחד, ועליו דגם השושן וכתובת יהד
פקדא

| --- | --- |
   
 מיקומו של פקדא בדובה הגדולה
 נתוני תצפית
 קבוצת כוכבים:  הדובה הגדולה
 שמות נוספים:  γ בדובה הגדולה
 סוג:  כוכב הסדרה הראשית לבן
 בהירות נראית:  2.41
 סיווג ספקטרלי:  A0 Ve
 עלייה ישרה:  11ʰ 53ᵐ 49.8ˢ מילי-שניות קשת בשנה
 נטייה:  ‏41″ ‏41′ ‏53°‏+ מילי-שניות קשת בשנה
 מאפיינים פיזיים
 בהירות מוחלטת:  0.36
 מרחק:  84  שנות אור 25.75  פארסק
 רדיוס:  3 רדיוסי שמש
 מסה:  2.7 מסות שמש
 עוצמת הארה:  פי 64 מהשמש
 טמפרטורה:  9,500 K
 מהירות סיבוב:  168 ק"מ/שנייה
 מהירות רדיאלית:  −11.9±0.7 קילומטר לשנייה
 היסט:  29.4871±1.0189 אלפיות של שניות קשת
פקדא (בכתיב לועזי: Phecda מערבית: فخذ الدب "פח'ד' א-דבּ" - ירך הדוב) או γ בדובה הגדולה הוא הכוכב השישי בבהירותו בקבוצת הכוכבים הדובה הגדולה. הכוכב קיבל את ציון באייר γ (גמא), שכן יוהאן באייר ציין את שבעת כוכבי הקבוצה הבהירים על פי מיקומם ממערב למזרח ולא על פי בהירותם. הכוכב הוא הדרומי ביותר מבין שבעת הכוכבי "העגלה הגדולה" וכפי ששמו מרמז, הוא מייצג את הרגל האחורית של הדובה.
פקדא הוא כוכב התקן למחלקה הספקטרלית A0Van.
תכונות

פקדא הוא כוכב הסדרה הראשית לבן, מטיפוס ספקטרלי A0 במרחק של כ-84 שנות אור, והוא בעל מסה של כ-2.7 מסות שמש ורדיוס פי 3 מרדיוס השמש. בהירות נראיתו היא מדרגה 2.41 והוא מאיר בעוצמה של פי 64 מעוצמת ההארה של השמש. טמפרטורת פני השטח של הכוכב היא כ-9,500 קלווין.
ניתוח ספקטרוסקופי של אורו של פקדא מראה ספקטרום פליטה של מימן, תופעה נדירה למדי בכוכבים מסוג ספקטרלי A (אופיינית לכוכבים חמים יותר מסוג ספקטרלי B). הפליטה החריגה נגרמת כנראה ממעטפת של גז חם המועפת מפני הכוכב כתוצאה ממהירות הסיבוב של פקדא על צירו, שהיא גדולה מהרגיל - כ-168 ק"מ לשנייה (יותר מפי 80 ממהירות הסיבוב של השמש על צירה).
פקדא נע באותו כיוון ובאותה המהירות כמו מראק, מגרז, אליות, ומיזר ונמצא בערך באותו המרחק (פקדא הוא הרחוק ביותר מביניהם), כך שכנראה מדובר בצביר כוכבים שנוצרו ביחד.
פוטובומב

פוטובומב מכוון
פוטובומב בהיסח הדעת
פוטובומבינג לנאזגולים
כותבת גרפיטי בתל אביב-יפו בה "לירן חולצה אפורה" מתפרץ לסלפי של רובין הוד והעלמה מריאן מתנשקים.
פוטובומב (באנגלית: Photobomb) הוא מושג מתחום הצילום, המגדיר כניסה לא-צפויה של אדם לתוך הפריים של המצלמה ברגע פעולת הצילום, כמעשה קונדס או אקראי, באופן שהורס את התמונה. פעולת התפרצות של אדם לפריים בלי שהוזמן נקראת "פוטובומבינג" (Photobombing), ואדם העושה זאת הוא "פוטובומבר" (Photobomber).
המופע הלשוני המוקדם ביותר המוכר של המילה הוא במילון הסלנג המקוון Urban Dictionary, לשם הועלה ב-6 במאי 2008 על ידי משתמש שכינויו היה U8IK. המילה נבחרה כ"מילת היום" של המילון ב-20 ביוני באותה שנה, וכעבור שלושה ימים נפתחה קבוצת "פוטובומברים" באתר שיתוף התמונות פליקר. המילה נבחרה פעמיים נוספות כ"מילת היום": ב-5 בדצמבר 2008, וב-28 בספטמבר 2012. בחודש אוגוסט 2012 הוכנס המושג למילון אוקספורד המקוון, ובשנת 2014 הכתיר מילון קולינס את "פוטובומב" בתואר "המילה של השנה".
מאז שהומצאה, הוצעו הגדרות שונות למילה.
מקור המושג

המילה פוטובומב היא הלחם של המילים פוטו (photo) שמשמעה תצלום (שם העצם) וגם צילום (שם הפועל), ובומב (bomb) שמשמעה הפצצה, ובסלנג: כישלון מוחלט, "פיאסקו".
לפי מילון אוקספורד, ייתכן שהמילה "פוטובומב" מבוססת על המושג "הפצצת גוגל" (באנגלית: Google Bomb), תופעה שבה מנוע החיפוש גוגל מציג אתר מסוים שדפי אינטרנט רבים מפנים אליו לפי טקסט אחיד כתוצאה של מניפולציה, גם כאשר טקסט זה לא מופיע באתר המוצג.
היסטוריה

על אף שתרבות הפוטובומב מזוהה בעיקר עם האינטרנט והרשתות החברתיות, תצלומים מפורסמים מוכרים כבר משנות ה-70 של המאה ה-20: בין היתר, תצלומים אותנטיים שבהם נראים חברי להקת הביטלס מותחים זה את זה, ובשנות ה-70 וה-80 היה מוכר בעולם הספורט של ארצות הברית הפוטובומבר רולן סטיוארט (Rollen Stewart), שנהג להופיע באצטדיונים בארצות הברית ומחוצה לה, כשהוא חובש פאה נכרית בסגנון אפרו בצבעי הקשת.
בראשית העשור הראשון של המאה ה-21 חלה עלייה בתפוצת תצלומי פוטובומב, בעקבות המעבר משיטות צילום מסורתיות לצילום דיגיטלי והתפתחותן של קהילות שיתוף תמונות באינטרנט, אך עד שנת 2008, ההתעניינות במילה הייתה מועטה (לפי נתוני חיפושים של גולשים בארצות הברית בגוגל). הייתה עלייה ניכרת בהתעניינות במושג בין השנים 2009–2011, וזינוק משמעותי נרשם בשלהי שנת 2012, עם פרסומו של תצלום "פוטובומב הטריגון" (“the stingray photobomb”) שיש הרואים בו אבטיפוס של תצלומי פוטובומב. על פי המסופר, בשנת 2007 יצאו שלוש נשים לשיט באיי קיימן, וקפצו מספינת הטיולים לצלול יחד עם נופשים נוספים. כאשר הצטלמו במים, גבר שהיה מאחוריהן, השליך על כתפיהן דג טריגון גדול באופן לא צפוי. שלוש הנשים ניסו לעניין את מפיקי תוכנית הטלוויזיה של אלן דג'נרס בתצלום ולפרסם אותו בתוכנית, אך המפיקים לא גילו עניין. לאחר שהתצלום התפרסם באינטרנט כעבור חמש שנים, הוא הופץ במהירות והפך ויראלי.
כיום ניתן למצוא אין-ספור תצלומי פוטובומב ברשתות החברתיות, אתרי אחסון, בלוגים נושאיים, ועוד.
סוגים

תצלומי פוטובומב נוצרים בנסיבות שונות:
התפרצות מכוונת לתוך הפריים במטרה להרוס את התצלום, כבדיחה על חשבון המצלם או המצולמים. המתפרץ יכול להתייצב בין המצלמה למצולמים ולהסתיר אותם, או ברקע, ואף לעשות תנועות והעוויות כדי להגחיך את התצלום.
כניסת אדם זר לתוך הפריים בהיסח הדעת, כאשר הוא לא מודע לעדשת המצלמה הקולטת אותו.
המצלם והמצולמים לא שמים לב שבסביבה יש אדם זר שאף הוא מצידו לא יודע שהמצלמה קולטת אותו, והתוצאה יכולה להיות משעשעת.
טכניקה כזו קיימת בצילום סרטוני וידאו. היא נקראת וידאובומב, ומוכרת גם משידורי טלוויזיה ממקומות ציבוריים, כאשר אנשים לא קרואים מתאספים ליד הכתב המדבר אל המצלמה, נעמדים או חולפים מאחוריו. לצופי הטלוויזיה בישראל מוכר לירן אלזסר המכונה "לירן חולצה אפורה", משום שהוא נוהג להופיע במקומות שבהם מתקיים צילום לטלוויזיה, לבוש טי שרט בצבע אפור. רבים סוברים כי כינוי זה הוצמד לו על ידי רועי בר-נתן שהנחה את תוכנית הטלוויזיה "מה נסגר?" בערוץ 10, לאחר שצבר פרסום בסיקורי החדשות של המחאה החברתית בקיץ 2011, אך לירן היה ידוע בשם זה בקרב חיפאים לפחות שנה לפני כן, כשהיה מופיע באופן קבוע מאחורי המגישים בשידורים החיים של ערוץ 24 שנערכו בחיפה בקיץ 2010.
מקובל להגדיר כפוטובומב גם תצלומים שבהם בעלי חיים נכנסים לפריים באופן אקראי, או נמצאים בתנוחה משעשעת ביחס למצולמים.
דוגמאות מפורסמות

נשיא ארצות הברית לשעבר, ביל קלינטון עשה פוטובומבינג לקלי קלרקסון, כאשר היא שרה בטקס השבעת הנשיא ברק אובמה לכהונה שנייה בשנת 2013.
מלכת בריטניה אליזבת השנייה, עשתה פוטובומבינג לשתי אתלטיות אוסטרליות במשחקי חבר העמים 2014 בגלאזגו.
ארון רוג'רס, הקוורטרבק של קבוצת גרין ביי פאקרס מליגת ה-NFL, נוהג לעשות פוטובומבינג לתמונת הקפטן לפני תחילת משחק, אם הוא עצמו לא משמש כקפטן.
הערות שוליים

↑  באנגלית, הוגים: פוטובום, וכן: פוטובומינג, פוטובומר. בדף זה, המילים אויתו כפי שמקובל להגות ולכתוב בעברית.
1 2  Andrea DenHoed, A few words about the Stingray Photobomb, newyorker.com, 9.10.2012
↑  Corey Charlton, After receiving Royal seal of approval photobomb beats twerk, Tinder, bakeoff and normcore to be named Word of the Year, MailOnline, 22.10.2014
1 2 3  Photobombing, knowyourmeme.com
↑  "bomb". TheFreeDictionary.com. נבדק ב-2018-04-02.
↑  photobomb
↑  שני שחם, מה הסיפור שלך, לירן חולצה אפורה, הנדחף הלאומי לכל שידור, לכל מסך?, באתר Xnet‏, 11 באוגוסט 2014
↑  בסרטון זה, לדוגמה, הועלה ליוטיוב בשנת 2010, מככב "לירן חולצה אפורה" שאף מכונה בשם זה בטקסט שהוטמע בווידאו ולא ניתן לעריכה, וגם בכותרת הווידאו, כך שקיימת עדות מוצקה לקיום של כינוי זה עוד מלפני המחאה החברתית.
↑  Chris E. Hayner, Bill Clinton photobomb with Kelly Clarkson at inauguration goes viral, Chicago Tribune, 22.1.2013
↑  PHOTO: Queen Elizabeth pulls off epic photobomb, metro.us
↑  Zach Kruse, The Best of Aaron Rodgers' Photobombs, http://bleacherreport.com/, 19.12.2012
פטר הלאס (במאי)

| --- | --- |

 לידה:  20 באוגוסט 1943 בודפשט, ממלכת הונגריה 
 פטירה:  9 במרץ 2006 (בגיל 62) ניו יורק, ארצות הברית 
 מדינה:  הונגריה 
 פרופיל ב-IMDb
 
פטר הלאס (בהונגרית: Halász Péter;‏ 20 באוגוסט 1943 – 9 במרץ 2006) היה סופר, מחזאי, במאי, שחקן אוונגרד יהודי-הונגרי יוצא דופן מבחינות רבות לרבות מותו.